ระเบียบกระทรวงการคลังว่าด้วยการบริหารกองทุนเพื่อการชําระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงินพ.ศ. 2546-----------------------------------------------------------โดยที่เป็นการสมควรปรับปรุงระเบียบการบริหารกองทุนเพื่อการชําระคืนต้นเงินกู้ ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงินอาศัยอํานาจตามความในมาตรา 9 วรรคสี่ แห่งพระราชกําหนดให้อํานาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนา ระบบสถาบันการเงิน พ.ศ. 2541 รัฐมนตรีว่าการกระทรวงการคลังโดยอนุมัติ คณะรัฐมนตรีจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบกระทรวงการคลัง ว่าด้วยการบริหารกองทุนเพื่อการชําระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงิน พ.ศ. 2546ข้อ ๒ ระเบียบนี้ให้ใช้บังคับตั้งแต่วันที่ 1 ตุลาคม พ.ศ. 2546 เป็นต้นไป ข้อ ๓ ให้ยกเลิกระเบียบกระทรวงการคลัง ว่าด้วยการบริหารกองทุนเพื่อ การชําระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงิน พ.ศ. 2543ข้อ ๔ ในระเบียบนี้"กองทุน" หมายความว่า กองทุนเพื่อการชําระคืนต้นเงินกู้ชดใช้ความเสียหาย ของกองทุนเพื่อการฟื้นฟูและพัฒนาระบบสถาบันการเงิน"คณะกรรมการ" หมายความว่า คณะกรรมการบริหารกองทุนเพื่อการชําระ คืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงิน"หัวหน้ากลุ่มภารกิจ" หมายความว่า หัวหน้ากลุ่มภารกิจซึ่งปลัดกระทรวงการคลัง มอบหมายให้รับผิดชอบราชการของสํานักงานบริหารหนี้สาธารณะ"ผู้อํานวยการ" หมายความว่า ผู้อํานวยการสํานักงานบริหารหนี้สาธารณะ "รัฐมนตรี" หมายความว่า รัฐมนตรีว่าการกระทรวงการคลังข้อ ๕ ให้ปลัดกระทรวงการคลังรักษาการตามระเบียบนี้ หมวด ๑ คณะกรรมการ---------------------------ข้อ ๖ ให้มีคณะกรรมการกองทุนคณะหนึ่งเรียกว่า "คณะกรรมการบริหาร กองทุนเพื่อการชําระคืนต้นเงินกู้ชดใช้ความเสียหายของกองทุนเพื่อการฟื้นฟูและพัฒนาระบบสถาบันการเงิน" ประกอบด้วย หัวหน้ากลุ่มภารกิจเป็นประธานกรรมการ ผู้แทนสํานักงบประมาณ ผู้แทนสํานักงานเศรษฐกิจการคลัง และผู้แทนธนาคารแห่ง ประเทศไทย เป็นกรรมการ และผู้อํานวยการเป็นกรรมการและเลขานุการข้อ ๗ คณะกรรมการมีอํานาจหน้าที่ดังต่อไปนี้(1) เสนอความเห็นต่อรัฐมนตรีเกี่ยวกับมาตรการในการชําระคืนต้นเงินกู้ (2) ควบคุม กํากับ และบริหารกองทุนให้เป็นไปตามวัตถุประสงค์ในข้อ 9 (3) กําหนดระเบียบ หลักเกณฑ์ วิธีการ และอัตราค่าใช้จ่ายเกี่ยวกับการ ใช้จ่ายเงินด้านบริหารกองทุน(4) พิจารณาประมาณการรายรับและรายจ่ายประจําปีของกองทุนเพื่อเสนอกระทรวงการคลังพิจารณา (5) รายงานผลการดําเนินงานต่อรัฐมนตรี (6) แต่งตั้งคณะอนุกรรมการเพื่อพิจารณาและเสนอความเห็นในเรื่องหนึ่งเรื่องใด หรือมอบหมายให้ปฏิบัติการอย่างหนึ่งอย่างใดตามที่เห็นสมควร (7) ปฏิบัติงานอื่นใดเพื่อให้เป็นไปตามวัตถุประสงค์ในข้อ 9 ข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจํานวนกรรมการทั้งหมด จึงจะเป็นองค์ประชุม ในการประชุมของคณะกรรมการ ให้ประธานกรรมการเป็นประธานในที่ประชุม ถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้กรรมการที่มาประชุม เลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้น อีกเสียงหนึ่งเป็นเสียงชี้ขาดหมวด ๒ กองทุน-----------------------ข้อ ๙ กองทุนมีวัตถุประสงค์เพื่อชําระคืนต้นเงินกู้ตามพระราชกําหนดให้อํานาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2541ข้อ ๑๐ กองทุนประกอบด้วย(1) เงินกําไรสุทธิที่ธนาคารแห่งประเทศไทยนําส่งเป็นรายได้ตามกฎหมายว่าด้วยธนาคารแห่งประเทศไทยในแต่ละปีจํานวนไม่น้อยกว่าร้อยละเก้าสิบ(2) เงินรายได้จากการแปรรูปรัฐวิสาหกิจในจํานวนตามหลักเกณฑ์และเงื่อนไข ที่รัฐมนตรีกําหนด โดยอนุมัติคณะรัฐมนตรี(3) ดอกผลของกองทุนข้อ ๑๑ ให้สํานักงานบริหารหนี้สาธารณะมีหน้าที่รับผิดชอบการดําเนินงานกองทุนและมีอํานาจหน้าที่ดังต่อไปนี้(1) ปฏิบัติงานธุรการของคณะกรรมการ(2) ประสานงานกับหน่วยราชการอื่นหรือบุคคลใดๆ(3) เก็บรักษาเงินและทรัพย์สินของกองทุน ดําเนินการเบิกจ่ายเงินของกองทุนตลอดจนจัดทําบัญชีของกองทุน(4) ปฏิบัติการอื่นตามที่คณะกรรมการมอบหมายหมวด ๓ การเงิน--------------------------ข้อ ๑๒ ก่อนการดําเนินงานของกองทุนในแต่ละปีงบประมาณ ให้สํานักงานบริหารหนี้สาธารณะจัดทําประมาณการรายรับและรายจ่ายประจําปี เสนอคณะกรรมการพิจารณาเพื่อนําเสนอให้กระทรวงการคลังพิจารณาในกรณีที่มีความจําเป็นเร่งด่วนและประมาณการรายรับและรายจ่ายยังไม่ได้รับอนุมัติจากกระทรวงการคลัง ให้ใช้รายจ่ายของประมาณการรายจ่ายที่กระทรวงการคลังอนุมัติในปีที่ล่วงแล้วก่อนได้โดยอนุมัติคณะกรรมการ แล้วเสนอให้กระทรวงการคลังพิจารณาให้ความเห็นชอบข้อ ๑๓ ให้สํานักงานบริหารหนี้สาธารณะเปิดบัญชีเงินฝากไว้ที่กระทรวงการคลังชื่อบัญชี "กองทุนเพื่อการชําระคืนต้นเงินกู้ชดใช้ความเสียหายของกองทุนเพื่อการฟื้นฟู และพัฒนาระบบสถาบันการเงิน"เพื่อความคล่องตัวในการบริหารงานกองทุน ให้สํานักงานบริหารหนี้สาธารณะ เปิดบัญชีไว้กับธนาคารที่เป็นรัฐวิสาหกิจ ภายในวงเงินและเงื่อนไขที่คณะกรรมการกําหนด โดยความเห็นชอบของกระทรวงการคลังข้อ ๑๔ เงินกองทุนให้ใช้จ่ายเพื่อกิจการดังต่อไปนี้(1) เพื่อชําระคืนต้นเงินกู้ตามวัตถุประสงค์ในข้อ 9(2) เพื่อเป็นค่าใช้จ่ายอันจําเป็นในการบริหารงานและการจัดการเกี่ยวกับ หรือเกี่ยวเนื่องกับกองทุนการใช้จ่ายเงินตาม (1) และ (2) ให้เป็นไปตามหลักเกณฑ์ วิธีการ และ อัตราค่าใช้จ่ายที่คณะกรรมการกําหนดข้อ ๑๕ การจ่ายเงินกองทุนให้เป็นอํานาจของผู้ดํารงตําแหน่งดังต่อไปนี้(1) หัวหน้ากลุ่มภารกิจ เพื่อชําระคืนต้นเงินกู้ตามข้อ 14 (1)(2) ผู้อํานวยการ เพื่อเป็นค่าใช้จ่ายในการบริหารงานกองทุนตามข้อ 14 (2) ข้อ ๑๖ การสั่งจ่ายเงินเพื่อชําระคืนต้นเงินกู้ให้สั่งจ่ายเป็นเช็คหรือโดยวิธีการ โอนเงินระหว่างบัญชี (ระบบธนาคาร)การออกเช็คสั่งจ่าย ให้ผู้อํานวยการหรือผู้ซึ่งผู้อํานวยการมอบหมายลงชื่อร่วมกับ ข้าราชการสังกัดสํานักงานบริหารหนี้สาธารณะซึ่งผู้อํานวยการแต่งตั้งโดยเฉพาะเพื่อการนี้หมวด ๔ การบัญชี----------------------------ข้อ ๑๗ ให้สํานักงานบริหารหนี้สาธารณะจัดทําระบบบัญชีกองทุนตามที่ได้รับ ความเห็นชอบจากกระทรวงการคลังการปิดบัญชีให้กระทําปีละหนึ่งครั้งตามรอบปีงบประมาณ และให้จัดทํางบการเงินส่งให้สํานักงานการตรวจเงินแผ่นดินภายในหนึ่งร้อยยี่สิบวันนับแต่วันสิ้น ปีงบประมาณ เมื่อสํานักงานการตรวจเงินแผ่นดินตรวจสอบและแสดงความเห็นแล้ว ให้สํานักงานบริหารหนี้สาธารณะเสนองบการเงินดังกล่าวพร้อมความเห็นของ สํานักงานการตรวจเงินแผ่นดินต่อรัฐมนตรีเพื่อทราบภายในกําหนดเวลาเก้าสิบวันนับแต่วันสิ้นปีงบประมาณ ให้รัฐมนตรีประกาศรายงานการรับและการจ่ายของกองทุนในราชกิจจานุเบกษาหมวด ๕ เบ็ดเตล็ด------------------------ข้อ ๑๘ วิธีปฏิบัติอื่นที่มิได้กําหนดไว้ในระเบียบนี้ให้ปฏิบัติตามระเบียบ ของทางราชการโดยอนุโลมในกรณีไม่มีระเบียบของทางราชการกําหนดไว้หรือมีแต่ไม่สามารถปฏิบัติตามระเบียบของทางราชการได้ ให้ขออนุมัติจากคณะกรรมการผู้มีอํานาจลงนาม - ประกาศ ณ วันที่ 1 ตุลาคม พ.ศ. 2546 ร้อยเอก สุชาติ เชาว์วิศิษฐ รัฐมนตรีว่าการกระทรวงการคลัง